La Central del Circ és un espai de creació, investigació, entrenament, assaig i formació continuada destinat als professionals de les arts del circ. La missió de La Central del Circ és el suport a les arts del circ i l’acompanyament dels projectes artístics en els àmbits de la creació, la gestió, la producció i la difusió, afavorint el desenvolupament del circ i els seus creadors i creadores, generant sinèrgies amb altres arts i promovent la interrelació a través de xarxes a nivell local, nacional i internacional.
Oferir als/les professionals del circ un espai de creació dotant-los dels recursos necessaris per a l’entrenament i l’assaig en les condicions adequades.
Assegurar la creació continuada de circ a Barcelona, esdevenint un espai d’experimentació d’idees i continguts per als/les artistes i de recursos per a la creació.
Fomentar el perfeccionament i el desenvolupament dels creadors/es a través de la formació continuada.
Promoure la mutualització del coneixement i la interrelació dels/les artistes.
Esdevenir una plataforma de difusió per a les companyies i els artistes i reforçar la seva connexió amb l’exterior a través de la participació en xarxes locals, nacionals i internacionals amb altres centres de creació i difusió d’espectacles de circ.
Reforçar el vincle de l’espai amb el territori, acostant el circ a la ciutadania i promovent la creació de nous públics.
Sala d’entrenament general de 650 m². Compta amb ancoratges ("trussos"), una alçada de 9 metres i terres tècnics.
Zona de treballs corporals de 125 m². Terra de linòleum, barres i un mirall per al treball del moviment i la dansa amb algunes màquines de fitness i musculació.
4 sales de diverses mides i alçades per realitzar assajos i creacions de circ. Les quatre compten amb ancoratges, "trussos" i terres tècnics per tal que s'hi puguin desenvolupar gairebé totes les disciplines.
Sales de creació petita de 66 m²
Sala de creació trapezoïdal de 111 m²
Sala de creació rectangular de 130 m²
Sala de creació triangular de 170 m²
Sala insonoritzada amb terra de linòleum.
Sala destinada a l'experimentació en la posada en escena. Disposa de l’equipament de so i llum i dels ancoratges necessaris per acollir un espectacle de circ. Està insonoritzada i té una alçada útil de 7,28 metres. L’escenari es pot configurar com una pista de circ o com a escenari a la italiana i està dotada d’unes grades desmuntables. A més a més, serveix de sala d'exhibició per a preestrenes i les mostres de treball en procés. Disposa de camerinos i tots aquells elements tècnics necessaris per a l’exhibició d’espectacles
Està dotada de mobiliari (cadires, taules, pantalla i projector) per a presentacions i xerrades.
Trobades professionals de disciplines de circ